hu hu hu hu hu hu hu hu en en es hu id hu hu hu hu hu hu hu hu hu hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de id hu hu hu hu hu hu hu hu hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hbs_lat hu hu hu en en hu hu hu fr en hu hu hu fr en hu hu hu hu hu fr en hu hu hu hu hu fr en hu hu hu hu hu hu hu fr en hu en hu hu hu hu hu fr en hu hu hu hu hu fr en hu hu hu hu hu hu hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en sk hu hu hu fr en hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu hu hu hu fr en hu hu hu fr en hu hu hu fr en hu hu hu fr en hu hu hu fr en hu es es tr hu hu hu hu hu hu hu hu hu hu hu hu hu hu hu hu hu hu hu el hu
Cikkajánló 2018. december 17. • SZEF - Szakszervezetek Együttműködési Fóruma
Városligeti fasor 10. Budapest H-1068
09.27-én kerekasztal beszélgetés a szolidaritásról
A három szakszervezeti szövetség nyilatkozatáról a Mérce hasábjain
A SZEF, a MASZSZ és az ÉSZT közös nyilatkozata a pedagógusok mellett!
Ma is tüntetés lesz az MTVA székházánál. Ellenzéki engedetlenség: lezárnak egy határátkelőt délután. Vajon mit talál ki Orbán a tüntetéshullám ellen? Ma is egyeztetnek a szakszervezetek a további lépésekről. Tüntetés: minden szektorban sztrájk jön. Szakszervezeti konzultáció. Az államfőnél tiltakoztak a szakszervezetek a túlóratörvény ellen. Megpróbálták személyesen is átadni levelüket Áder Jánosnak. „Ha nem jövök ki, megfulladok”. Videón Hadházy Ákos és Szél Bernadett kipenderítése az állami televízióból. Hadházy Ákos életét kockáztatva próbált bejutni a köztévé stúdiójába, földön vonszolták ki az őrök. Jogellenesen tuszkolták ki az őrök Hadházy Ákost és Szél Bernadettet a köztévéből – és még a köztévé tett feljelentés. Miután kidobtak az épületből két képviselőt, az M1 Híradójában a családtámogatások postázása a vezető hír. Oda sújt, ahova köll. Bűnözőkkel próbálja összemosni a Fidesz a rabszolgatörvény ellen tiltakozókat. Bayer Zsolt megszellőztette: jön a Békemenet! A rendőröknek és a tüntetőknek is vannak jogaik és kötelességeik. Bejárja a világsajtót a budapesti kormányellenes tüntetés. Debreceniek üzenik Orbánnak: Elegünk van! Tiltaná a rabszolgatörvény alkalmazását a XV. kerület is. Vakarózik a kormány a minimálbér-emeléssel, ami már közelítené a spanyol összeg felét. Van olyan kórház, ahol adósság nélkül is járnak az adósságcsökkentő milliárdok. A Századvég elemzője kapta a Petőfi Irodalmi Múzeumot. Négy százalék feletti kamat Magyarországon? Igen, mától! 44 százalékkal kevesebb családi pótlékot kapnak jövőre az Ausztriában dolgozó magyarok. Nagyon rossz hír jött azoknak a magyaroknak, akik Nagy-Britanniában akarnak dolgozni. Itt tudja ellenőrizni, hogy az ön facebookos képei is kiszivárogtak-e. Hogyan készüljünk az újabb európai felfordulásra? A Deutsche Bankon keresztül bizniszelt Trump az oroszokkal? Kultúra modern köntösben: így néznének ki a világ leghíresebb festőinek logói napjainkban.
(2018-12-17 09:18:00) Szabadítsuk fel a közmédiát, szüntessék meg az MTVA-t! címmel hirdettek 18:00-ra tüntetést az MTVA székházához.
(2018. 12. 17. 11:28) Délután 2 órakor lezárják Bánrévénél a magyar-szlovák határ Szlovákiába menő oldalát – ezt az akció egyik szervezőjétől, az MSZP alelnökétől, Komjáthi Imrétől tudta meg a 24.hu. Ez nem tüntetés lesz, hanem polgári engedetlenségi akció, amely pártok, szakszervezetek és civil szervezetek összefogásával valósul meg. Ezzel üzennek ők is, hogy elegük van, és hogy a több mint egy hete folyó tüntetések és a résztvevők mellett vannak – mondta.
Vajon mit talál ki Orbán a tüntetéshullám ellen?
(2018. 12. 17. 09:38) Nagy Attila Tibor elemzése a meglepett Fideszről.
Ritka eseményre került sor 2018 decemberében: kicsúszott a politikai kezdeményezés a kormányoldal kezéből. Igaz, láttunk ehhez hasonlót az Orbán-rendszer nyolc és fél éves történetében, amikor is 2014 őszén a netadó miatti felháborodás, tüntetéssorozat és a vasárnapi boltzár kellően elő nem készített ötlete miatt csökkent a Fidesz népszerűsége.
Azonban látni két fontos különbséget, ezek: az ellenzéki pártok eddig nem látott együttműködése, valamint az alternatív nyilvánosság erősödése.
Ma is egyeztetnek a szakszervezetek a további lépésekről
(2018-12-17 07:09:00) Ma is egyeztetnek a szakszervezetek arról, hogy milyen további lépéseket tegyenek – ezt tegnap közölte Kordás László a Magyar Szakszervezeti Szövetség elnöke.
A szakszervezetek korábban közölték, hogy nem hagynak fel a tiltakozással, és ha a kormány nem vonja vissza az új túlóraszabályokat, akkor az utcai tiltakozások mellett útlezárásokra készek, ha kell, akkor komplett ipari parkok megközelítését teszik lehetetlenné.
Emellett sztrájkokat is szerveznek. Minden olyan cég működését megpróbálják megakadályozni, amelyek alkalmazni akarják a 400 órás túlóraszabályt. Ha kell, akkor akár országos sztrájkra is készek.
Tüntetés: minden szektorban sztrájk jön
(2018-12-16 17:31:00) Ezt a Magyar Szakszervezeti Szövetség elnöke, Székely Tamás jelentette be a Kossuth téren.
A MASZSZ elnöke volt az első felszólaló. Szerinte a tüntetők nem Soros-bérencek, hanem dolgozók, szemben a túlóratörvényt megszavazó, urizáló képviselők.
Orbán szerinte tandíjmentesen végzett el egyetemet, Soros-pénzből tanult Oxfordban, majd az lett a rögeszméje, hogy megszabja, mi a jó a magyaroknak.
A szakszervezeti vezető úgy véli, hogy a “haveri cégeknek” és az államnak van szüksége a túlóratörvényre.
Bejelentette, hogy minden szektorban sztrájkra készülnek. Azt üzente a rendőröknek, hogy elég volt és megkérdezi őket, hogy ugye az ő túlóráikat se fizetik-e ki “ezek a gazemberek”.
(2018. december 15. szombat, 10:25) Tisztelt munkavállalók, diákok és nyugdíjasok!
A Magyar Szakszervezeti Szövetség kiemelten fontos feladatának tartja, hogy fellépjen a munka világára vonatkozó minden olyan szabály ellen, amely kizárólag a tőke érdekeit szolgálja. Azt pedig, hogy ezek a szabályok a szakszervezetekkel való előzetes egyeztetés nélkül, egyéni képviselői indítvány alapján kerülnek parlamenti vitára, egyenesen elfogadhatatlannak és sérelmesnek tartjuk.
Azt gondoljuk, hogy minden egyes ilyen akció csak még kiszolgáltatottabb helyzetbe hozza a munkavállalókat.
A véleményünket nem hallgatták meg, sőt! Azt állítják, hogy hazudunk, amikor a rabszolgatörvény várható hatásairól beszélünk! Mondják ezt annak ellenére, hogy mi, szakszervezetek vagyunk azok, amelyek nap, mint nap alkalmazzuk a munka törvénykönyvét a gyakorlatban, és mi vagyunk azok, amelyek megoldjuk a munkahelyi problémákat.
Ezért döntöttünk úgy, hogy útjára indítjuk a Szakszervezeti Konzultációt, amelyben arra vagyunk kíváncsiak, hogyan gondolkodnak a rabszolgatörvényről a magyar emberek….(KÉRDŐÍV következik..)
Az államfőnél tiltakoztak a szakszervezetek a túlóratörvény ellen
(2018.12.15. 13:31)A munka törvénykönyvének módosítása ellen tiltakozó levelet adott át a Köztársasági Elnöki Hivatalnak a Magyar Szakszervezeti Szövetség elnöke szombaton Budapesten.
Kordás László a levél átadásakor tartott sajtótájékoztatón hangsúlyozta, hogy a törvénymódosítás parlamenti elfogadásával az államfő kezébe került a döntés. A munkavállalói érdekképviselet azt szeretné, hogy Áder János ne írja alá a törvénymódosítást, a munka törvénykönyvének egészéről kezdődjön társadalmi egyeztetés, a szakszervezetek pedig a kormánnyal tárgyalhassanak.
Amennyiben az államfő nem küldi vissza az Országgyűlésnek a törvénymódosítást, annak hatályba lépésével a munkahelyeken folytatódnak a tiltakozások – közölte Kordás László. A szakszervezeti szövetség vezetője a tartós sztrájkok lehetőségét sem zárta ki, ha nem veszik figyelembe a követeléseiket.
Megpróbálták személyesen is átadni levelüket Áder Jánosnak
(2018.12.15. 18:57) A köztársasági elnök még arra sem méltatta a Sándor-palota elé gyűlt érdekvédőket, hogy valakit kiküldjön a szakszervezetek nyílt levelét átvenni. Pedig munkanap van – írja a Népszava.
Áder János felelőssége, hogy lesz-e békés karácsonya a magyar dolgozóknak vagy sem – jelentette ki Kordás László a Magyar Szakszervezeti Szövetség (MASZSZ) Sándor-palota előtt tartott sajtótájékoztatóján.
A versenyszféra legnagyobb érdekvédelmi konföderációjának elnöke szerint, ha a köztársasági elnök aláírja a munka törvénykönyve Kósa Lajos-féle módosítását, vagyis a rabszolgatörvényt, azzal minden eddiginél rosszabb helyzetbe hozza a munkavállalókat.
A szakszervezet vezetői szerdán, amikor a kormányoldal egyoldalúan elfogadta a munka világát alapjaiban megváltoztató törvénycsomagot, nyílt levélben kérték a köztársasági elnököt, hogy az elfogadott rabszolgatörvényt megfontolásra küldje vissza az Országgyűlésnek.
Mivel kérésükre semmilyen formában nem reagált az elnöki hivatal, a szombati munkanapot kihasználva megpróbálták személyesen is átadni levelüket Áder Jánosnak, ám nem jártak sikerrel.
Csak az őrség tagjai dolgoztak ugyanis, a hivatal üres volt, vagy senki nem tartotta fontosnak, hogy legalább gesztusként kimenjen a dolgozók képviselőivel találkozni.
A szociális partnerek kirekesztésével történő törvényhozás, a kormányzati lekezelés és cinizmus miatt az érdekvédők azt mondják: elég volt! A MASZSZ tagjai részt vesznek a vasárnap délután a Hősök terére szervezett tömegdemonstráción is, a szervezet nevében Székely Tamás alelnök mond beszédet. A jövő hét elején az összes szakszervezet és a támogató civil szervezetek meghívásával a konföderáció megkezdi az országos tiltakozó akciók koordinálását.
„Ha nem jövök ki, megfulladok”
(2018.12.16 21:20) Több mint egy kilométer hosszú volt az a rabszolgatörvény miatt kirobbant újabb kormányellenes tiltakozáson indult menet.
Videón Hadházy Ákos és Szél Bernadett kipenderítése az állami televízióból
Mint arról beszámoltunk, Hadházy Ákos és Szél Bernadett független országgyűlési képviselőt (az LMP volt társelnökeit) kidobták az MTVA székházából. Szél Bernadett Facebook-oldalán egy videót közölt, amely épp azt a pillanatot rögzíti, amikor a Magyar Televízió fegyveres őrsége kiteszi őket az épületből. A felvételen az is látszik, hogy kint több rendőr is tartózkodik, ám mégsem tesznek semmit az intézkedés ellen, noha mentelmi joggal bíró parlamenti képviselőkkel szemben léptek fel erőszakkal az állami tévében. Több mint egy tucat ellenzéki képviselő a vasárnap esti több ezres budapesti tüntetés után azt próbálta elérni, hogy beolvashassák 5 pontból álló petíciójukat, ám erre nem kaptak lehetőséget, velük szembe biztonsági őrök léptek fel.
Hadházy Ákos életét kockáztatva próbált bejutni a köztévé stúdiójába, földön vonszolták ki az őrök
Minden eszközzel megpróbál bejutni az MTVA egyik stúdiójába Hadházy Ákos: mivel a lépcsőn nem engedték fel, a korláton kívül mászott, mint egy ipari alpinista. A fegyveres őrök erőszakkal vetettek véget az akciónak.
Jogellenesen tuszkolták ki az őrök Hadházy Ákost és Szél Bernadettet a köztévéből – és még a köztévé tett feljelentés
(2018.12.17 10:02) Ahova egyébként a rendőröket sem engedték be…Egyelőre nem tudni, hogy az állam jogászai – ide értve a rendre „független elemzőként szerepeltetett pártalkalmazottakat –, illetve az MTVA milyen jogszabályi részletre próbálja kimagyarázni, ami ma hajnalban történt, nevezetesen azt, hogy a köztévé épületéből biztonsági őrök tuszkolták ki Hadházy Ákost. majd a kijáratnál a földre lökték a képviselőt, továbbá erővel szorították ki az épületből Szél Bernadettet is.
Miután kidobtak az épületből két képviselőt, az M1 Híradójában a családtámogatások postázása a vezető hír
Miközben országgyűlési képviselőket hajítanak ki az MTVA épületéből, és többen még mindig a studiók előtt várakoznak, az M1 hírcsatorna kilencórás tíz perc hosszú Híradójában a vezető hír az volt, hogy korábban érkeznek a decemberi családtámogatások.
Oda sújt, ahova köll
(Batka Zoltán) Hagyják pecázni Áder Jánost! Egy szakszervezetnek kéne a legjobban tudnia, hogy mindenkit csak arra szabad foglalkoztatni, amire alkalmas. Áderről például köztudott, hogy a lehűlt vízből tud csukát fogni. Tökéletesen értelmetlen pótcselekvés tehát, hogy Kordás János, a szakszervezeti szövetség elnöke levélben kérlelje a bajszos szaracénunkat, hogy ugyan ne írja már alá a magyar munkásból kizsigerelt jövő rokkantját csináló túlóratörvényt….
És a sok tízezer szakszervezeti munkás elviheti a hírt a vidékre, oda, ahová már csak velejéig hazug köztelevízió és a Fidesz szennysajtója jut el, hogy azok a diákok értük is küzdenek. És hogy a vidék népének nem a messziről jött menekültek, hanem saját népük politikus parazitái ellen kell védekezniük.  És egyáltalán: beszélhetnek igazságról, ott, ahol már csak a hazugság jelenti a valóságot.
Bűnözőkkel próbálja összemosni a Fidesz a rabszolgatörvény ellen tiltakozókat
https://nepszava.hu/3018727_bunozokkel-probalja-osszemosni-a-fidesz-a-rabszolgatorveny-ellen-tiltakozokat (2018.12.15 18:44) A nagyobbik kormánypárt állítja, bűnözői körök is részesei a demonstrációknak.
Bayer Zsolt megszellőztette: jön a Békemenet!
(2018.12.16. 13:17) Bayer Zsolt jobboldali publicista a blogján közölte, hogy ideje lenne már egy Békemenetet tartani, válaszul a túlóratörvény miatti ellenzéki megmozdulásokra.
A rendőröknek és a tüntetőknek is vannak jogaik és kötelességeik
(2018. 12. 15. 13:29)A jogvédők figyelmeztetik a demonstrálókat: ne adjanak okot az erőszakra, és a jogszerűtlennek érzett intézkedésnek se szegüljenek ellene.
Bejárja a világsajtót a budapesti kormányellenes tüntetés
Helyszíni tudósítót küldött Budapestre a Reuters, de a Bloomberg, a Wall Street Journal és a New York Times is kiemelt cikkben foglalkozik a magyarországi történésekkel.
Debreceniek üzenik Orbánnak: Elegünk van!
A rabszolgatörvény elleni tiltakozás országossá vált, Debrecen is csatlakozott. A „Mi vagyunk Debrecen” civil csoport, tüntetésre hívott minden debrecenit, aki úgy érzi, hogy megálljt kell parancsolni a Fidesz gátlástalan hatalmi önkényének.
Tiltaná a rabszolgatörvény alkalmazását a XV. kerület is
(2018.12.16 14:13)Csatlakoznak a Szegedről indult bojkotthoz, a budapesti önkormányzat intézményei és cégei nem alkalmazzák a rabszolgatörvényt, ha megszavazza a javaslatot a városrész vezetése.
Vakarózik a kormány a minimálbér-emeléssel, ami már közelítené a spanyol összeg felét
(2018.12.16. 12:32) A kormány a várakozásokkal ellentétben nem döntött a minimálbér jövő évi emeléséről az idei utolsó ülésén, így nyitva maradt a kérdés. A munkaadók és a munkavállalók korábban nem tudtak megállapodni az emelésről, ezért mindkét fél azt várta, hogy majd a kabinet dönt. Két megoldás kínálkozik – olvasható a HVG-ben.
Az első az, ha a kormány rendkívüli ülést tart az év hátralévő részében. A másik pedig az, ha mégis összehívják még idén a Versenyszféra és a Kormány Állandó Konzultációs Fórumát (VKF). Az mfor.hu által megkérdezett munkaadói szervezet, a VOSZ azonban nem tudott ilyen kezdeményezésről két nappal ezelőtt.
Így mindenki számára rejtély volt, hogyan emelkedhet mégis januártól a minimálbér.
A Magyar Idők szerint a megoldás a VKF összehívása lesz. A napilap értesülései szerint még az ünnepek előtt újabb tárgyalási fordulóra hívják össze a szociális partnereket.
Van olyan kórház, ahol adósság nélkül is járnak az adósságcsökkentő milliárdok
(2018.12.17 06:00) Az 55 milliárdos keret majdnem elég lett volna a kórházak tartozásaira, de a vitatott elosztás miatt jövőre megint mínuszból indul az ágazat.
A Századvég elemzője kapta a Petőfi Irodalmi Múzeumot
Demeter Szilárd írót bízta meg a Petőfi Irodalmi Múzeum ideiglenes főigazgatói tisztségének ellátásával Kásler Miklós.
Négy százalék feletti kamat Magyarországon? Igen, mától!
(2018. december 17., 06:10)Új inflációkövető állampapírokat árulnak mától, amelyek kamatprémiumát megemelték. Így az első hónapokban évi 4,1 százaléknak örülhetnek a vevők, utána még magasabb várható. Kérdés azonban, mi lesz hosszú távon, mennyire száguld majd az infláció.
44 százalékkal kevesebb családi pótlékot kapnak jövőre az Ausztriában dolgozó magyarok
Az osztrák kormány májusban döntött az Ausztriában dolgozó külföldieknek nyújtott családi pótlék árszínvonalhoz kötéséről. Az új jogszabály számítások szerint évente körülbelül 100 millió eurót takaríthat meg vele a bécsi kormány – olvasható a HVG-ben.
Nagyon rossz hír jött azoknak a magyaroknak, akik Nagy-Britanniában akarnak dolgozni
A Brexit rengeteg változást hoz Európára, mi pedig különösen érintettek vagyunk, hiszen becslések szerint 350 ezer magyar él életvitelszerűen a szigetországban.
Aki a jövőben próbálna szerencsét az Egyesült Királyságban, annak alaposan megnehezítik a dolgát, mert miután kivezetik az országot az Európai Unióból, szigoríthatnak azon, hogy ki vállalhat náluk munkát.
Szigorú feltételekhez kötnék a britek az országukban történő letelepedést. A magasan képzett, hasznos készségekkel rendelkező munkaerőt továbbra is szívesen látják, de költözni csak akkor lehet, ha a leendő kivándorló már kapott állásajánlatot a szigetországból, és akkor is csak öt évre adnának tartózkodási engedélyt. A magyaroknak talán az a javaslat jelenti a legnagyobb érvágást, miszerint az kaphasson öt éves engedélyt, aki a saját hazájában is legalább évi 30 000 fontot keresett. Ez majdnem 11 millió forint.
A képzetlen, kevesebb tapasztalattal és készséggel rendelkező munkavállalók egy évre kapnának tartózkodási engedélyt; ha ez letelt, akkor el kellene hagyniuk az országot, és egy évet várniuk kellene, mielőtt ismét munkát vállalhatnak a szigetországban.
Itt tudja ellenőrizni, hogy az ön facebookos képei is kiszivárogtak-e
A Facebook pénteken hozta nyilvánosságra, hogy egy hiba miatt közel hétmillió felhasználó privát fotóihoz férhettek hozzá illetéktelenek. A cég most létrehozott egy oldalt, ahol bárki ellenőrizheti, érintett-e – írja a Lifehacker.
Hogyan készüljünk az újabb európai felfordulásra?
A hidegháború utáni pár évtized drasztikus katonai leszerelése komoly felelőtlenség volt egy olyan kontinensen, ahol az elmúlt században a nemzetközi rend többször esett darabjaira. A svájci biztonságpolitikának a csontjaiba ivódott az európai geopolitika viharainak előérzete.
A Deutsche Bankon keresztül bizniszelt Trump az oroszokkal?
Növelni szeretné Katar a Deutsche Bankban meglévő részesedését – számolt be a Handelsblatt. Közben a Bloomberg arról ír, az amerikai képviselőház titkosszolgálati bizottságának új elnöke is magyarázatot vár Donald Trump amerikai elnök és a legnagyobb német bank Oroszországgal közös esetleges tranzakcióiról.
Kultúra modern köntösben: így néznének ki a világ leghíresebb festőinek logói napjainkban
Gondoltál már valaha arra, hogy korunk leghíresebb művészei, például Leonardo Da Vinci vagy éppen Salvador Dalí hogyan, s miként boldogulnának mai világunkban?
09.27-én kerekasztal beszélgetés a szolidaritásról
A szolidaritás esélyei a válságban Meghívó a Nyomtass te is! klubeseményére   Időpont: 2022. szeptember 27. kedd, 19:00 óra Téma: Működhet-e a szolidaritás a válságban? Van-e esélye a szakszervezetek összefogásának,
SZEF Oktatás ciklus 1/1 Budapest
A három szakszervezeti szövetség nyilatkozatáról a Mérce hasábjain
A nyilatkozatról tudósított a Mérce, az alábbi cikkében: Három szakszervezeti szövetség is mozgósít a pedagógusok világnapjára meghirdetett tüntetésre
A SZEF, a MASZSZ és az ÉSZT közös nyilatkozata a pedagógusok mellett!
Régiós szakszervezeti szervezkedés Bécsben
Közép-Európai Szakszervezetek Találkozója   Az Osztrák Szakszervezeti Szövetség (ÖGB) meghívására 2022. szeptember 5-6-án Bécsbe látogatott 5 ország 6 szakszervezeti konföderációja – köztük a SZEF és a MASZSZ delegációja -, hogy
SZAKSZERVEZETEK EGYÜTTMŰKÖDÉSI FÓRUMA - A KÖZSZOLGÁLAT VÉDELMÉBEN
A Szakszervezetek Együttműködési Fóruma (SZEF) a politikai és gazdasági rendszerváltás (1989–90) során átalakult magyar szakszervezeti mozgalom egyik új szövetségi rendszere.
Városligeti fasor 10. Budapest H-1068
© 2022 MINDEN JOG FENNTARTVA © 1995 - 2022 SZEF
A weboldalon cookie-kat használunk
A weboldalt a MDNGroup és a DellART Studio készítette 2022-ben.